Drivkrefter

=**Drivkrefter**:=

Oljen og gassen som skal utvinnes fra under bakken må pumpes opp. Dette kan gjøres enten ved hjelp av en pumpe eller ved hjelp av drivkrefter. I sjøen utenfor Norges kyst er det ett naturlig trykk der oljen og gassen utvinnes og dermed slipper man å bruke pumpe for å få den opp. Denne drivkraften kommer av ett naturlig overtrykk i reservoarene.

Det er dette overtrykket som kan føre til blow-out (som vist på bildet under) når man borer etter olje.

Det finnes tre forskjellige drivmekanismer for å få opp oljen og gassen til overflaten. Det naturlige trykket i reservoaret, vanndriv eller gassdriv. Disse er delt opp i primærutvinning og sekundærutvinning. Primærutvinningen skjer ved at det naturlige trykket pumper oljen og gassen opp. Sekundærutvinningen krever at man injiserer vann eller gass inn i oljereservoaret som gjør at man får ett overtrykk slik at oljen og gassen kommer opp til overflaten.

Grunnen til overtrykket i reservoarene er at bergartene over feltet hele tiden vil legge press på oljen og gassen under seg. Når man da punketerer reservoaret med en brønn vil oljen og gassen strømme naturlig opp til overflaten. Er trykket for høyt vil gassen blande seg sammen med oljen, når trykket igjen minker vil gassen løses seg ut fra oljen. Dette gjør at trykket holdes ved like under utvinningen av olje og gass fra reservoarene.

Vanndriv:
Olje og gass er lettere enn vann, noe som gjør at vannet i reservoarene vil legge seg under oljen og gassen. Etter hvert som olje og gass blir tatt ut en plass fra reservoarene vil vann fra andre steder erstatte disse. Dette kan man da utnytte ved å pumpe inn renset sjøvann inn i reservoarene for å opprettholde trykket og for å fortrenge oljen og gassen fra porene.

Gassdriv:
I et reservoar er det stort trykk og gassen som ligger mellom oljen og bergarten vil derfor være komprimert. Etter hvert som produksjonen pågår så vil gassen ekspandere og hjelpe til med å presse oljen opp igjennom produksjonsbrønnen. For å holde trykket oppe blir gass pumpet ned i reservoaret, dette hjelper også på å få presset olje og ikke vann ut fra porene.

Tynne oljereservoar er en stor utfordring å utvinne. Det er mulig å utvinne disse ved hjelp av drivkrefter.

Referanser: UTOG2008 [|Oljedirektoratet]